Diari Oficial de la Generalitat Valenciana


Sumari del DOGV 1811, del 24-06-1992 (1992/825264)

RESOLUCIÓ de 25 de maig de 1992, del Conseller d'Obres Públiques, Urbanisme i Transports, per la qual aprova definitivament el programa d'actuació.urbanística relatiu al sol urbanitzable no programat residencial 5 (Universitat Jaume I) de Castelló de la Plana, i fa constar a l'Ajuntament de Castelló de la Plana determinades consideracions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1811

Data del DOGV
:   24-06-1992

Secció del DOGV
:   ALTRES DISPOSICIONS

Número del document
:   1992/825264


Data del document
:   25-05-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 25 de maig de 1992, del Conseller d'Obres Públiques, Urbanisme i Transports, per la qual aprova definitivament el programa d'actuació urbanística relatiu al sòl urbanitzable no programat-residencial 5 (Universitat Jaume I) de Castelló de la Plana, i fa constar a l'Ajuntament de Castelló de la Plana determinades consideracions.  
Vist l?expedient relatiu al programa d'actuació urbanística sobre el sòl urbanitzable no programat- residencial 5 (Universitat Jaume I) de Castelló de la Plana, amb aquests  
Antecedents de fet  
Primer  
L?Ajuntament de Castelló de la Plana n'aprovà inicialment el projecte el 26 de juliol de 1991 i, després d'un període d'informació pública d'un mes, en el qual s'hi produïren quatre al·legacions, el va aprovar provisionalment el 19 de novembre de 1991. Posteriorment, la corporació local aprovà, en la sessió del 28 de febrer de 1992, una sèrie de correccions motivades per la necessitat d'adaptació del PAU a la modificació puntual del Pla General de Castelló de la Plana relativa a canvis de classificació i qualificació de sòl per a la creació de la Universitat Jaume I.  
Segon  
El projecte consta de memòria informativa, memòria justificativa, normes urbanístiques, pla d'etapes, estudi econòmico- financer, plànols d?informació i plànols d'ordenació. Així mateix, hi ha a l'expedient informes de la diputació provincial, de 2 de desembre de 1991; de la Confederació Hidrogràfica del Xúquer, de 3 d'abril de 1992; de la Conselleria del Medi Ambient, de 5 de maig de 1992, i de la Divisió de Carreteres de la Conselleria d'Obres Públiques, Urbanisme i Transports, de 4 de maig de 1992, als quals remetem per a la claredat i la concisió d'aquesta resolució.  
Tercer  
L?objecte del PAU és l'ordenació urbanística d'un àrea classificada pel pla general com a sòl urbanitzable no programat i anomenada SUNP- R5. L?àmbit d'actuació està delimitat al nord per la carretera de Borriol (C-238), a l'est i al sud pel llit del riu Sec (marge esquerra) i a l'oest per una línia poligonal que va adaptant-se al traçat de diverses quadres i d'un barranc. La superfície total de l'àrea és de 80,80 ha.  
Les determinacions establertes pel pla general per al SUNP- R5 són, fonamentalment, les següents:  
- Superfície mínima dels PAU = 20 ha.  
- Zonificació:  
- zona dotacional universitària  
- zona residencial.  
- Densitat màxima d'habitatges = 37,5 per ha.  
- Edificabilitat màxima residencial = 1,5 m3/m2 sobre parcel·la bruta de la totalitat del SUNP R5 que es transfereix a la zona edificable del PAU.  
- Edificabilitat màxima en la zona universitària = 2 M3/m2 sobre parcel·la bruta de la zona universitària per a dotacions docents i serveis de la- universitat.  
El PAU s'estructura en dues zones diferents, destinades l?una a l?ús dotacional universitari i l'altra a l?ús residencial, que s?articulen a través d'un eix de direcció nord- sud. Es mantenen els usos globals ja establerts pel pla general, i es concreta en la regulació dels usos permesos en la zona universitària la necessitat de vincular-los a l?ús docent. Així mateix s'arrepleguen els nivells d'intensitat fixats en el pla general.  
L?àmbit del PAU constitueix una àrea de repartiment en la qual, atés que únicament hi ha només un ús global amb aprofitament lucratiu - l?ús residencial -, l'aprofitament tipus resultant és de 0,5 m2t/m2s referit a ús característic que és el residencial.  
El planejament de desenvolupament del PAU, el constituirà un pla parcial que ordenarà la zona residencial i un pla especial que desenvoluparà el sistema general- universitat, i que inclourà no solament la zona universitària inclosa en el SUNP- R5 sinó també la situada en sòl no urbanitzable i que està contigua a l'anterior. Resta un tercer sector constituït pel sistema general de la carretera C-238, que es desenvoluparà independentment dels anteriors.  
Quart  
Hi ha un conveni subscrit l'abril de 1991 entre la Conselleria d'Obres Públiques, Urbanisme i Transports i l?Ajuntament de Castelló de la Plana per a la gestió i l'actuació en àrees de sòl urbanitzable, referit concretament al SUNP- R5. Bàsicament s'estableix que l?Ajuntament formularà directament el PAU i el Pla Parcial corresponent i l'execució, mitjançant el sistema d'expropiació, correspondrà a la Conselleria d'Obres Públiques, Urbanisme i Transports, a través de l'Institut Valencià de l?Habitatge SA (IVHSA). D'aquesta manera s'aconsegueix un doble objectiu: obtenir els terrenys necessaris per a la construcció de la Universitat Jaume I i oferir sòl urbanitzat de preu taxat en una zona d'expansió de la ciutat.  
Fonaments jurídics  
Primer  
La tramitació ha estat correcta, d'acord amb l'article 138.2 del Reglament de Planejament per remissió de l'article 142.2 del mateix cas legal, i la documentació està completa, segons el que estableix l'article 74 de l'esmentat reglament.  
Segon  
El Pla General Municipal d'Ordenació de Castelló de la Plana fou aprovat definitivament pel Conseller d'Obres Públiques, Urbanisme i Transports el, 17 de novembre de 1984. Convé recordar que el Conseller d'Obres Públiques, Urbanisme i Transports, mitjançant la Resolució d'11 de febrer de 1992, instà l?Ajuntament de Castelló de la Plana a formular la revisió del Pla General Municipal d'Ordenació.  
Tercer  
S'ha formulat una modificació puntual del Pla General de Castelló de la Plana relativa a canvis de classificació i qualificació de sòl motivada per la creació de la Universitat Jaume I que, per tal com afecta l?àmbit del SUNP- R5, fa viable la formulació d'aquest PAU. Aquesta modificació fou aprovada definitivament per la Resolució del Conseller d'Obres Públiques, Urbanisme i Transports de 5 de maig de 1992.  
Quart  
La Divisió de Carreteres d?aquesta Conselleria d'Obres Públiques, Urbanisme i Transports, en data 4 de maig de 1992, emeté un informe relatiu a aquest PAU en el qual textualment s'assenyala el següent:  
«Primer. S'han detectat en el document noves determinacions sobre la ronda exterior prevista en el PGMOU vigent, i inclosa en l?estructura general del territori, determinacions distintes de les arreplegades en el pla general en vigor, que consisteixen bàsicament en la reducció de la secció. Respecte d'això, cal informar que, donada la supressió de dos elements viaris de primer ordre dins de l?esquema viari de la ciutat que es proposa per a suprimir el trànsit no desitjat per l?interior del recinte universitari, aquesta ronda exterior adquireix més importància, per la qual cosa en cap cas cal reduir la reserva de sòl pre- existent, i s'ha de deixar amb el traçat i amplària del pla vigent, és a dir, de 57 metres.  
Segon. De conformitat amb l'annex de la documentació del PAU, inclós en el tom de memòria, s'entén que les seues determinacions només afecten la zona objecte del PAU i les seues connexions amb la ciutat, i que, per consegüent, en allò que efecte la carretera C-238, de titularitat autonòmica, caldrà ajustar-se al que disposa el projecte d'accés a Castelló de la C-238 que al seu dia aprove aquesta conselleria.»  
Del contingut de l?informe es dedueix que en la documentació del PAU s'ha reflectit el traçat de la ronda exterior paral·lela a l'autopista A-7, però amb. una secció menor que l?establerta en la modificació del pla general definitivament aprovada. Tanmateix, atés que l?esmentada ronda exterior queda fora de l?àmbit del PAU i no hi està vinculada perquè no constitueix un element de connexió del PAU amb els sistemes generals, la deficiència indicada no hauria de constituir un obstacle per a l'aprovació definitiva del PAU. En tot cas, cal assenyalar que les alineacions de la ronda exterior no s'ajusten a les establertes en la modificació del pla general, que els traçats del sistema viari que es reflecteixen en la zona universitària situada sobre el sòl no urbanitzable no tenen cap validesa, ni a títol indicatiu, ja que se situen fora de l?àmbit d'ordenació del PAU i que quan se formule el Pla Especial de la Universitat Jaume I s'haurà d'ajustar a les alineacions establertes en la modificació del pla general definitivament aprovada, especialment en allò que es refereix a l'amplària de la ronda exterior paral·lela a l'autopista A-7. D'altra banda, en allò que pogués afectar la carretera C-238, haurà d'ajustar-se al projecte definitiu d'accés a Castelló, que al seu dia aprove aquesta Conselleria d'Obres Públiques, Urbanisme i Transports.  
Cinqué  
El programa d'actuació urbanística s'ajusta a les determinacions establertes a la Llei del Sòl i als reglaments que la despleguen.  
Sisè  
El Conseller d'Obres Públiques, Urbanisme i Transports és l'autoritat competent per a resoldre sobre l'aprovació definitiva dels programes d'actuació urbanística de municipis que siguen capitals de província o que tinguen una població superior a 50.000 habitants, després de l'informe d'aquesta comissió territorial d'urbanisme, segons el que estableix l'article 142.3 per remissió a l'article 138.3 del Reglament de Planejament i el Decret 137/90, de 30 de juliol, del Consell de la Generalitat Valenciana, que aprova el reglament dels òrgans urbanístics de la Generalitat Valenciana.  
Vistos els preceptes esmentats, la Llei del Sòl, la Llei de Procediment Administratiu i de conformitat amb l?informe emès per la Comissió Territorial d'Urbanisme de Castelló, en la reunió de 13 de maig de 1992, resolc:  
Aprovar definitivament el programa d'actuació urbanística relatiu al sòl urbanitzable no programat- residencial 5 (Universitat Jaume I) de Castelló de la Plana, i es fa constar a l'Ajuntament de Castelló de la Plana que les alineacions de la ronda exterior paral·lela a l?autopista A-7 i els traçats del sistema viari que es reflecteixen en la zona universitària situada sobre el sòl no urbanitzable, no tenen cap validesa, ni a títol indicatiu, en aquest document, ja que se situen fora de l?àmbit d'ordenació del PAU i que quan es formule el Pla Especial de la Universitat Jaume I caldrà que s'ajuste a las alineacions establertes en la modificació del pla general definitivament aprovada, especialment pel que fa a l'amplària de la ronda exterior paral·lela a l'autopista A-7, i també que en allò que efecte la carretera C-238, de titularitat autonòmica, caldrà ajustar-se al que disposa el projecte d'accés a Castelló de la C-238 que, al seu dia, aprove aquesta Conselleria d'Obres Públiques, Urbanisme i Transports.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa- del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 25 de maig de 1991. - El Conseller d'Obres Públiques, Urbanisme. i Transports: Eugenio Burriel de Orueta.